पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. सिविल अस्पताल के इमरजेंसी वार्ड में दाखिल बनभौरी की 29 वर्षीय सुदेश पर मंगलवार दोपहर करीब 12 बजे कुछ युवकों ने हमला कर दिया। इस दौरान आरोपियों ने सुदेश के साथ मारपीट करते हुए उसे वार्ड से बाहर ले जाने का प्रयास किया।
सिक्योरिटी गार्ड और अन्य लोगों ने जब विरोध किया तो युवक मौके से भागने लगे। इसी दौरान गार्ड मक्खन सिंह ने एक युवक को पकड़ लिया। बाकी युवक अस्पताल परिसर में खड़ी एक टवेरा गाड़ी में बैठकर निकल गए। सूचना मिलने पर पहुंची पुलिस ने युवक को हिरासत में ले लिया। युवक की पहचान जींद के गांव बड़ौदा के सतीश के तौर पर हुई है।
पीड़िता सुदेश ने बताया कि वह पिछले कुछ दिनों से बीमार है। करीब एक सप्ताह से वह अपने मायके आई हुई है। मंगलवार सुबह उसके ताऊ के बेटों की पत्नी वकीला और प्रवीन ने मारपीट कर घायल कर दिया। उसे परिजनों ने हिसार सिविल अस्पताल में दाखिल कराया। सुदेश का कहना है कि दोपहर करीब 12 बजे इमरजेंसी वार्ड में थी। इसी दौरान 8-10 युवक वहां आए। उनमें वकील और प्रवीन के भाई गांव बड़ौदा निवासी भी शामिल थे। आरोप है कि इन युवकों ने सुदेश के साथ मारपीट करते हुए उसे वार्ड से बाहर ले जाने की कोशिश की।
वार्ड में मौजूद कुछ मरीजों के तीमारदारों और अस्पताल के सिक्योरिटी गार्ड ने युवकों का विरोध किया तो वह मौके से भागने लगे। सिक्योरिटी गार्ड मक्खन सिंह ने किसी तरह एक युवक को पकड़ लिया। अस्पताल पुलिस चौकी के कर्मचारी ने युवक को हिरासत में लेकर सिटी थाने भेजा।
गार्ड ने एक को पकड़ा, बाकी फरार
जांच में सामने आया है कि मंगलवार सुबह बनभौरी में सुदेश का अपनी भाभी वकीला और प्रवीन के साथ झगड़ा हुआ था। इसमें दूसरे पक्ष ने भी सुदेश पर गर्भवती प्रवीन को धक्का देकर जमीन पर गिराने का आरोप लगाया है। इससे उसकी हालत बिगड़ गई और परिजनों ने उसे सिविल अस्पताल में दाखिल कराया। पुलिस फिलहाल मामले की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn